**149**.

 На основу члана 48. Статута општине Ћићевац („Службени лист општине Ћићевац“, број 17/13-пречишћен текст, 22/13 и 10/15), Комисија за прописе и административно-мандатна питања Скупштине општине Ћићевац утврдила је пречишћен текст Одлуке о оснивању ЈП „Путеви Ћићевац“

Пречишћен текст Одлуке о оснивању ЈП „Путеви Ћићевац“ обухвата:

1. Одлуку о оснивању Дирекције за грађевинско земљиште и изградњу - ЈП (ПРЕЧИШЋЕН ТЕКСТ) („Сл. лист општине Ћићевац“, бр. 19/16)
2. Одлуку о изменама и допунама Одлуке о оснивању Дирекције за грађевинско земљиште и изградњу – ЈП („Сл. лист општине Ћићевац“, бр. 20/16)

ОДЛУКА

О ОСНИВАЊУ ЈП „ПУТЕВИ ЋИЋЕВАЦ“

(ПРЕЧИШЋЕН ТЕКСТ)

Назив и седиште оснивача

Члан 1.

 У циљу обезбеђења услова за уређивање, коришћење, унапређивање и заштиту грађевинског земљишта, као и добра од општег интереса и надградњу јавних објеката од интереса за општину Ћићевац, оснива се ЈП „Путеви Ћићевац“.

 Оснивач ЈП „Путеви Ћићевац“ је општина Ћићевац, Улица Карађорђева бр. 106, матични број 07174969.

 Права оснивача остварује Скупштина општине Ћићевац.

Правни статус ЈП „Путеви Ћићевац“

Члан 2.

ЈП „Путеви Ћићевац“ има статус правног лица, са правима, обававезама и одговорностима утврђеним законом.

 ЈП „Путеви Ћићевац“ у правном промету са трећим лицима има сва овлашћења и иступа у своје име и за свој рачун.

Одговорност за обавезе ЈП „Путеви Ћићевац“

 Члан 3.

ЈП „Путеви Ћићевац“ за своје обавезе одговара целокупном својом имовином.

 Оснивач не одговара за обавезе ЈП „Путеви Ћићевац“, осим у случајевима прописаним законом.

 Оснивач је дужан да обезбеди да се делатност од општег интереса обавља у континуитету.

Члан 4.

 Под обезбеђењем услова из члана 1. подразумева се:

1. припрема средњорочних и годишњих програма уређивања грађевинског земљишта;
2. уређивање грађевинског земљишта;
3. старање о заштити и рационалном коришћењу грађевинског земљишта;
4. обављање других послова, у складу са овом одлуком и прописима општине.

Под изградњом јавних објеката из члана 1. ове одлуке подразумева се изградња објеката од јавног интереса за општину који служе задовољавању заједничких потреба грађана.

Пословно име и седиште ЈП „Путеви Ћићевац“

Члан 5.

 ЈП „Путеви Ћићевац“ послује под пословним именом: ЈП „Путеви Ћићевац“.

 Седиште ЈП „Путеви Ћићевац“ је у Ћићевцу, Карађорђева 106.

 О промени пословног имена одлучује Надзорни одбор ЈП „Путеви Ћићевац“.

Печат и штамбиљ ЈП „Путеви Ћићевац“

Члан 6.

 ЈП „Путеви Ћићевац“ поседује свој печат и штамбиљ са исписаним текстом на српском језику и ћириличним писмом.

 Печат је округлог облика и садржи пуно пословно име и седиште ЈП „Путеви Ћићевац“.

 Штамбиљ је правоугаоног облика и садржи пуно пословно име, седиште ЈП „Путеви Ћићевац“ и место за датум и број.

Унутрашња организација ЈП „Путеви Ћићевац“

 Члан 7.

 ЈП „Путеви Ћићевац“ послује као јединствена радна целина.

 Актом директора ЈП „Путеви Ћићевац“, уређује се унутрашња организација и систематизација послова.

Претежна делатност ЈП „Путеви Ћићевац“

Члан 8.

 Претежна делатност ЈП „Путеви Ћићевац“ је:

''Претежна делатност, као делатност од општег интереса ЈП ''Путеви Ћићевац'' је:

* 4211 изградња путева и аутопутева.

Осим наведене претежне делатности, ЈП ''Путеви Ћићевац'' ће се бавити и другим делатностима, као што су:

* 0129 гајење осталих вишегодишњих биљака
* 0130 гајење садног материјала
* 4299 изградња осталих непоменутих грађевина
* 4311 рушење објеката
* 4312 припремна градилишта
* 4321 постављање електричних инсталација
* 4329 остали инсталациони радови у грађевинарству
* 4331 малтерисање
* 4339 остали завршни радови
* 4399 остали непоменути специфични грађевински радови
* 4622 трговина на велико цвећем и садницама
* 5221 услужне делатности у копненом саобраћају
* 6832 управљање некретнинама за накнаду
* 7010 управљање економским субјектом
* 7021 делатност комуникација и односа са јавношћу
* 7732 изнајмљивање и лизинг машина и опреме за грађевинарство
* 8110 услуге одржавања објеката
* 8121 услуге редовног чишћења
* 8130 услуге уређења и одржавања околине.

ЈП ''Путеви Ћићевац'' може без уписа у регистар да врши и друге делатности које служе обављању претежне делатности, уколико за те делатности испуњава услове предвиђене законом.

О промени делатности ЈП ''Путеви Ћићевац'', као и о обављању других делатности које служе обављању претежне делатности, одлучује Надзорни одбор, уз сагласност оснивача, у складу са законом

Члан 9.

ЈП „Путеви Ћићевац“ може, уз претходну сагласност Скупштине општине, основати друштво капитала за обављање делатности од општег интереса из члана 8. ове одлуке, као и друштво капитала за обављање делатности која није делатност од општег интереса, у складу са Законом о привредним друштвима.

 ЈП „Путеви Ћићевац“ може улагати капитал у већ основана друштва капитала, уз претходну сагласност Скупштине општине.

Права, обавезе и одговорности оснивача према ЈП „Путеви Ћићевац“

и ЈП „Путеви Ћићевац“ према оснивачу

Члан 10.

По основу учешћа у основном капиталу ЈП „Путеви Ћићевац“, општина, као оснивач има следећа права:

 - право управљања ЈП „Путеви Ћићевац“ на начин утврђен Статутом ЈП „Путеви Ћићевац“;

 - право на учешће у расподели добити ЈП „Путеви Ћићевац“;

 - право да буде информисана о пословању ЈП „Путеви Ћићевац“;

 - право да учествује у расподели ликвидационе или стечајне масе, након престанка ЈП „Путеви Ћићевац“ стечајем или ликвидацијом, а по измирењу обавеза и

 - друга права у складу са законом.

 Члан 11.

ЈП „Путеви Ћићевац“ је дужно да делатност од општег интереса за коју је основано обавља на начин којим се обезбеђује стално, континуирано и квалитетно пружање услуга крајњим корисницима, као и да предузима мере и активности за редовно одржавање и несметано функционисање постројења и других објеката неопходних за обављање своје делатности, у складу са законима и другим прописима којима се уређују услови обављања делатности од општег интереса због које је основано.

 Члан 12.

Ради обезбеђивања заштите општег интереса ЈП „Путеви Ћићевац“, Скупштина општине даје сагласност на:

1. статут;
2. давање гаранција, авала, јемстава, залога и других средстава обезбеђења за послове који нису из оквира делатности од општег интереса;
3. тарифу (одлуку о ценама, тарифни систем и др.) осим ако другим законом није предвиђено да ту сагласност даје други државни орган;
4. располагање (прибављање и отуђење) средствима у јавној својини која су пренета у својину ЈП „Путеви Ћићевац“, велике вредности, која су у непосредној функцији обављања делатности од општег интереса, утврђених оснивачким актом;
5. акт о општим условима за испоруку производа и услуга;
6. улагање капитала;
7. статусне промене;
8. акт о процени вредности капитала, као и на програм и одлуку о својинској трансформацији;
9. акт о унутрашњој организацији и систематизацији радних места;
10. друге одлуке, у складу са законом којим се одређује обављање делатности од општег

 интереса и оснивачким актом.

Члан 12а

 У случају поремећаја у пословању ЈП „Путеви Ћићевац“, Скупштина општине предузеће мере којима ће обезбедити услове за несметано обављање делатности од општег интереса, осим ако је оснивачким актом и законом којим се одређује делатност од општег интереса другачије одређено, а нарочито:

 - промену унутрашње организације ЈП „Путеви Ћићевац“,

- разрешење органа које именује и именовање привремених органа

 - ограничење у погледу права располагања појединим средствима у јавној својини

 - друге мере одређене законом којим се одређују делатности од општег интереса и оснивачким актом.

Уколико поремећај у пословању ЈП „Путеви Ћићевац“ доведе до угрожавања живота и здравља људи или имовине, а Скупштина општине не предузме благовремено мере из става 1. овог члана, те мере предузима Влада.

 За време ратног стања или непосредне ратне опасности, у складу са одлуком Владе, Скупштина општине може у ЈП „Путеви Ћићевац“ утврдити организацију за извршавање послова од стратешког значаја за општину.

Планови и програми ЈП „Путеви Ћићевац“

Члан 13.

 Унапређење рада и развоја ЈП „Путеви Ћићевац“ заснива се на дугорочном и средњорочном плану рада и развоја, који доноси Надзорни одбор ЈП „Путеви Ћићевац“.

 Плановима рада из става 1. ове одлуке, утврђују се пословна политика и развој ЈП „Путеви Ћићевац“, одређују се непосредни задаци и утврђују средства и мере за њихово извршавање.

 Планови и програми рада ЈП „Путеви Ћићевац“ морају се заснивати на законима којима се уређују одређени односи у делатностима којима се бави ЈП „Путеви Ћићевац“.

Члан 14.

 Планови и програми ЈП „Путеви Ћићевац“ су:

* годишњи програм пословања
* средњорочни план пословне стратегије и развоја
* дугорочни план пословне стратегије и развоја.

За сваку календарску годину ЈП „Путеви Ћићевац“ доноси годишњи програм пословања за наредну годину и доставља га оснивачу најкасније у року од 15 дана од дана усвајања Одлуке о буџету, ради давања сагласности. Саставни део годишњег програма пословања су финансијски план и посебан програм. Посебан програм садржи намену и динамику коришћења средстава.

Годишњи програм пословања садржи, нарочито:

1. планиране изворе прихода и позиције расхода по наменама;
2. планиране набавке;
3. план инвестиција;
4. планирани начин расподеле добити, односно планирани начин покрића губитка;
5. елементе за целовито сагледавање цена производа и услуга;
6. план зарада и запошљавања;
7. критеријуме за коришћење средстава за помоћ, спортске активности, пропаганду и репрезентацију.

 Измене и допуне годишњег програма пословања могу се вршити искључиво из стратешких и општих интереса или уколико се битно промене околности у којима ЈП „Путеви Ћићевац“ послује. Сагласност на измене и допуне годишњег програма пословања се не може дати ако ЈП „Путеви Ћићевац“ изменама и допунама предлаже повећање средстава за одређене намене, а која је већ утрошило у висини која превазилази висину средстава за те намене из усвојеног годишњег програма пословања.

 За сваку календарску годину Влада ближе утврђује елементе годишњег програма пословања.

Дугорочни и средњорочни план пословне стратегије и развоја сматрају се донетим када на њих сагласност да Скупштина општине.

Члан 14а

ЈП „Путеви Ћићевац“ доставља Општинском већу тромесечне извештаје о реализацији годишњег програма пословања.

 Извештај из става 1. овог члана Општинском већу се доставља у року од 30 дана од дана истека тромесечја.

 На основу извештаја из става 1. овог члана Општинско веће сачињава и доставља информацију надлежном министарству о степену усклађености планираних и реализованих активности.

Поред информације из става 3. овог члана, Општинско већеједном годишње доставља надлежном министарству анализу пословања ЈП „Путеви Ћићевац“ са предузетим мерама за отклањање поремећаја у пословању ЈП „Путеви Ћићевац“. Анализа се доставља у року од 60 дана од дана завршетка календарске године.

Члан 14б

ЈП „Путеви Ћићевац“ мора имати извршену ревизију финансијских извештаја од стране овлашћеног ревизора.

 Финансијски извештај са извештајем овлашћеног ревизора ЈП „Путеви Ћићевац“ доставља Општинском већу, ради информисања.

Члан 14в

ЈП „Путеви Ћићевац“ је дужно да пре исплате зарада овери образац за контролу обрачуна исплате зарада.

 Уколико ЈП „Путеви Ћићевац“ не спроводи годишњи програм пословања у делу који се односи на зараде или запошљавање, надлежни орган локалне самоуправе неће извршити оверу образаца за контролу обрачуна и исплате зарада.

Члан 15.

 ЈП „Путеви Ћићевац“ послује по тржишним условима, у складу са законом.

Члан 16.

 У обављању своје претежне делатности, ЈП „Путеви Ћићевац“ своје производе и услуге може испоручивати, односно пружати и корисницима са територије других општина и градова, под условом да се ни на који начин не угрожава стално, континуирано и квалитетно снабдевање крајњих корисника са територије општине.

 Испоруку производа и пружање услуга из става 1. овог члана ЈП „Путеви Ћићевац“ обавља у складу са посебно закљученим уговорима.

Стицање прихода, расподела добити,

покриће губитака и сношење ризика

Члан 17.

 ЈП „Путеви Ћићевац“ у обављању својих делатности, стиче и прибавља средства из следећих извора:

* продајом производа и услуга
* из кредита
* из донација и поклона
* из буџета оснивача

из осталих извора у складу са законом.

Члан 17а

Добит ЈП „Путеви Ћићевац“ утврђује се и распоређује у складу са законом, другим прописом који уређује расподелу добити и покриће губитка, Статутом, програмом пословања и годишњим финансијским извештајем ЈП „Путеви Ћићевац“.

 Одлуку о расподели добити доноси Надзорни одбор ЈП „Путеви Ћићевац“, уз сагласност Скупштине општине.

 ЈП „Путеви Ћићевац“ је дужно да део остварене добити уплати у буџет општине, по завршном рачуну за претходну годину.

Висина и рок, односно динамика уплате средстава добити из става 3. овог члана утврђује се Одлуком о буџету општине.

Члан 18.

 Одлуку о покрићу губитка доноси Надзорни одбор уз сагласност оснивача.

 Надзорни одбор ЈП „Путеви Ћићевац“ дужан је да обавести оснивача о губитку ЈП „Путеви Ћићевац“, као и о мерама које намерава да предузме ради покрића губитка и спречавања да се губитак понови, односно увећа.

Члан 19.

 Ризик ефеката обављања делатности ЈП „Путеви Ћићевац“ сноси ЈП „Путеви Ћићевац“.

 Ако ЈП „Путеви Ћићевац“ није у стању да из сопствених средстава отклони негативне ефекте ризика, оснивач ће предузети одговарајуће мере ради обезбеђења услова за обављање делатности ЈП „Путеви Ћићевац“.

Услови и начин задужења ЈП „Путеви Ћићевац“

Члан 20.

 ЈП „Путеви Ћићевац“ се може задужити под условима и на начин предвиђен законом и програмом пословања ЈП „Путеви Ћићевац“.

 Задужење се сматра располагањем имовином ЈП „Путеви Ћићевац“.

Одлуку о задужењу ЈП „Путеви Ћићевац“ код пословних банака, фондова и других финансијских организација, доноси Надзорни одбор уз сагласност Општинског већа.

Заступање ЈП „Путеви Ћићевац“

Члан 21.

 ЈП „Путеви Ћићевац“ заступа директор у складу са законом.

 ЈП „Путеви Ћићевац“ може да, у оквиру својих овлашћења, овласти друго лице да предузима радње из његове надлежности, а нарочито да заступа ЈП „Путеви Ћићевац“ пред свим надлежним органима у складу са законом.

Износ основног капитала

Члан 22.

ЈП „Путеви Ћићевац“ са свим својим средствима, правима и обавезама има сва овлашћења у правном промету са трећим лицима.

Основни капитал ЈП „Путеви Ћићевац“ износи 5.000,00 динара.

Укупан уписани новчани део основног капитала износи 5.000,00 динара (словима: петхиљададинара).

Укупан уплаћени новчани део основног капитала износи 5.000,00 динара (словима: петхиљададинара).

Основни капитал из става 2. овог члана је удео оснивача, као јединог члана са 100% учешћа у основном капиталу ЈП „Путеви Ћићевац“.

Вредност неновчаног улога оснивача утврђује се на основу процене извршене на начин прописан законом којим се уређује правни положај привредних друштава.

Члан 23.

За уређивање градског грађевинског земљишта и изградњу и реконструкцију објеката комуналне инфраструктуре и других јавних објеката и за друге послове одређене чланом 8. ове одлуке, обезбеђују се средства из:

1. Накнаде за уређивање грађевинског земљишта;
2. Накнаде за коришћење градског грађевинског земљишта, дела намењеног за уређивање градског грађевинског земљишта;
3. Дела накнаде за коришћење комуналних добара од општег интереса;
4. Дела накнаде за друмска моторна и друга возила, у складу са законом;
5. Накнаде од закупнина;
6. Посебних извора средстава за изградњу јавних објеката, чији је инвеститор општина;
7. Кредита, донација и поклона, буџета оснивача и других извора у складу са законом.

Став 2. брише се.

Став 3. брише се.

Члан 24.

За намене из става 1. члана 23. ове одлуке могу се користити и друга средства (самодопринос, партиципација грађана, предузећа, кредитна средства и др.).

Органи ЈП „Путеви Ћићевац“

Члан 25.

 Органи ЈП „Путеви Ћићевац“ су:

 1) Надзорни одбор

 2) Директор.

Надзорни одбор

Члан 26.

 Надзорни одбор ЈП „Путеви Ћићевац“ има три члана, од којих је један председник.

 Председника и чланове Надзорног одбора ЈП „Путеви Ћићевац“, од којих је један члан из реда запослених, именује Скупштина општине, на период од четири године, под условима, на начин и по поступку утврђеним законом, статутом општине и овом одлуком.

Члан Надзорног одбора из реда запослених предлаже се на начин и по поступку који је утврђен Статутом ЈП „Путеви Ћићевац“.

Члан 27.

(Брисан)

Члан 28.

На услове за именовање и престанак мандата председника и чланова Надзорног одбора примењују се одредбе закона којим се уређује положај јавних предузећа.

Члан 29.

 Надзорни одбор:

1. доноси дугорочни и средњорочни план пословне стратегије и развоја и одговоран је за њихово спровођење;
2. доноси годишњи програм пословања, усклађен са дугорочним и средњорочним планом пословне стратегије и развоја из тачке 1. овог члана;
3. усваја извештај о степену реализације годишњег програма пословања;
4. усваја тромесечни извештај о степену усклађености планираних и реализованих активности;
5. усваја финансијске извештаје;
6. надзире рад директора;
7. доноси статут;
8. доноси одлуку о давању гаранција, авала, јемстава, залога и других средстава обезбеђења који нису из оквира делатности од општег интереса;
9. доноси одлуку о висини цена услуга или производа;
10. доноси одлуку о располагању (прибављању и отуђењу) средствима у јавној својини која су пренета у својину ЈП „Путеви Ћићевац“, која је у непосредној функцији обављања делатности од општег интереса, у складу са законом и овом одлуком;
11. доноси одлуку о задуживању ЈП „Путеви Ћићевац“;
12. одлучује о улагању капитала у већ основана друштва капитала;
13. одлучује о статусним променама уз претходну сагласност Скупштине општине, оснивању других правних субјеката и улагању капитала;
14. доноси одлуку о расподели добити, односно начину покрића губитка;
15. закључује уговор о раду са директором, у складу са законом којим се уређују радни односи
16. врши друге послове у складу са законом и статутом.

 Надзорни одбор не може пренети право одлучивања о питањима из своје надлежности на директора или друго лице у ЈП „Путеви Ћићевац“.

Члан 30.

Председник и чланови Надзорног одбора имају право на одговарајућу накнаду за рад у Надзорном одбору.

Критеријуме и мерила за утврђивање накнаде из става 1. овог члана одређује Влада.

Директор

Члан 31.

Директора ЈП „Путеви Ћићевац“ именује Скупштина општине на период од четири године, а на основу спроведеног јавног конкурса.

Директор ЈП „Путеви Ћићевац“ заснива радни однос на одређено време.

 Директор је функционер који обавља јавну функцију.

 Директор не може имати заменика.

Поступак за именовање и разрешење директора врши се у складу са законом.

Члан 32.

Директор:

1. представља и заступа ЈП „Путеви Ћићевац“;
2. организује и руководи процесом рада;
3. води пословање ЈП „Путеви Ћићевац“;
4. одговара за законитост рада;
5. предлаже дугорочни и средњорочни план пословне стратегије и развоја и одговоран је за њихово спровођење;
6. предлаже годишњи програм пословања и одговоран је за његово спровођење;
7. предлаже финансијске извештаје;
8. извршаве одлуке Надзорног одбора;
9. бира извршне директоре;
10. бира представнике ЈП „Путеви Ћићевац“ у скупштини друштва капитала чији је једини власник ЈП „Путеви Ћићевац“, по претходно прибављеној сагласности Општинског већа
11. закључује уговоре о раду са извршним директорима, у складу са законом којим се уређују радни односи;
12. доноси акт о систематизицији;
13. одлучује о појединачним правима, обавезама и одговорностима запослених у складу са законом, колективним уговором и Статутом;
14. доноси план набавки за текућу годину;
15. доноси одлуку о поступцима јавних набавки и набавки на које се не примењује Закон о јавним набавкама;
16. врши друге послове одређене законом, оснивачким актом и статутом ЈП „Путеви Ћићевац“.

 На услове за именовање и престанак мандата директора примењују се одредбе закона којим се уређује положај јавних предузећа.

 Статутом ЈП „Путеви Ћићевац“ могу бити одређени и други услови које лице мора да испуни да би било именовано за директора.

Члан 33.

Директор има право на зараду, а може имати право и на стимулацију.

 Влада ће подзаконским актом одредити услове и критеријуме за утврђивање и висину стимулације из става 1. овог члана.

 Одлуку о исплати стимулације директора доноси Надзорни одбор, уз претходну сагласност Општинског већа.

 Члан 34.

Мандат директора престаје истеком периода на који је именован, оставком и разрешењем.

Поступак за именовање директора покреће се шест месеци пре истека периода на који је именован, односно у року од 30 дана од дана подношења оставке или разрешења.

Оставка се у писаној форми подноси органу надлежном за именовање директора ЈП „Путеви Ћићевац“.

Предлог за разрешење директора подноси Општинско веће, а може га поднети и Надзорни одбор преко Општинског већа.

Предлог за разрешење мора бити образложен, са прецизно наведеним разлозима због којих се предлаже разрешење и доставља се директору који има право да се у року од 20 дана изјасни о разлозима због којих се предлаже разрешење.

Пошто директору пружи прилику да се изјасни о постојању разлога за разрешење и утврди потребне чињенице, Општинско веће предлаже Скупштини доношење одговарајућег решења.

Против решења о разрешењу жалба није допуштена, али се може водити управни спор.

 Члан 35.

 Уколико у току трајања мандата против директора буде потврђена оптужница, орган надлежан за именовање директора ЈП „Путеви Ћићевац“ доноси решење о суспензији.

 Суспензија траје док се поступак правоснажно не оконча.

 На сва питања о суспензији директора сходно се примењују одредбе о удаљењу са рада прописане законом којим се уређује област рада.

Члан 36.

 Скупштина општине може именовати вршиоца дужности директора до именовања директора ЈП „Путеви Ћићевац“ по спроведеном јавном конкурсу или у случају суспензије директора.

Период обављања функције вршиоца дужности директора не може бити дужи од једне године.

Исто лице не може бити два пута именовано за вршиоца дужности директора.

Вршилац дужности директора мора испуњавати услове за именовање директора јавног предузећа из члана 25. Закона о јавним предузећима.

Вршилац дужности има сва права, обавезе и овлашћења која има директор ЈП „Путеви Ћићевац“.

Члан 36а

ЈП „Путеви Ћићевац“ може имати и извршне директоре.

За извршног директора ЈП „Путеви Ћићевац“ бира се лице које испуњава услове из члана 25. став 1. тачка 1, 2, 3, 6, 8 и 9. Закона о јавним предузећима.

 ЈП „Путеви Ћићевац“ не може имати више од седам извршних директора, а број извршних директора утврђује се Статутом.

 Извршни директор не може имати заменика.

 Извршни директор мора бити у радном односу у ЈП „Путеви Ћићевац“.

Извршни директор има право на зараду, а може имати право и на стимулацију. Влада ће подзаконским актом одредити услове и критеријуме за утврђивање и висину стимулације. Акт о исплати стимулације извршном директору, на предлог директора, доноси Надзорни одбор уз претходну сагласност Општинског већа.

Извршни директор за свој рад одговара директору и обавља послове у оквиру овлашћења које му је одредио директор, у складу са овом одлуком и Статутом ЈП „Путеви Ћићевац“.

Члан 37.

(Брисан)

Имовина која се не може отуђити

Члан 38.

ЈП „Путеви Ћићевац“ не може отуђити имовину веће вредности, која је у непосредној функцији обављања делатности, без претходне сагласности оснивача.

Располагање стварима у јавној својини

Члан 39.

 ЈП „Путеви Ћићевац“ има своју имовину којом управља располаже у складу са законом, овом одлуком и уговором.

 Имовину ЈП „Путеви Ћићевац“ чине право својине на покретним и непокретним стварима, новчана средства и хартије од вредности и друга имовинска права, која су пренета у својину ЈП „Путеви Ћићевац“ у складу са законом, укључујући и право коришћења на стварима у јавној својини.

 ЈП „Путеви Ћићевац“ за обављање делатности може користити и средства у јавној и другим облицима својине, у складу са законом, овом одлуком и уговором.

Заштита животне средине

Члан 40.

 ЈП „Путеви Ћићевац“ је дужно да у обављању своје делатности обезбеђује потребне услове за заштиту и унапређење животне средине и да спречава узроке и отклања штетне последице које угрожавају природне и радом створене вредности човекове средине.

 Статутом ЈП „Путеви Ћићевац“ детаљније се утврђују активности ради заштите животне средине, сагласно закону и прописима оснивача који регулишу област заштите животне средине.

Цене комуналних услуга

Члан 41.

 Елементи за образовање цена производа и услуга ЈП „Путеви Ћићевац“ уређују се посебном одлуком, коју доноси Надзорни одбор, уз сагласност оснивача, у складу са законом.

 Цене комуналних услуга се одређују на основу следећих начела:

1. начело „потрошач плаћа“;
2. начело „загађивач плаћа“;
3. начело довољности цене да покрије пословне расходе;
4. начело усаглашености цена комуналних услуга са начелом приступачности;
5. начело непостојања разлике у ценама између различитих категорија потрошача, сем ако се разлика заснива на различитим трошковима обезбеђивања комуналне услуге.

Члан 42.

 Елементи за одређивање цена комуналних услуга су :

 1) пословни расходи исказани у пословним књигама и финансијским извештајима;

 2) расходи за изградњу и реконструкцију објеката комуналне инфраструктуре и набавку опреме, према усвојеним програмима и плановима вршиоца комуналне делатности на које је јединица локалне самоуправе дала сагласност;

 3) добит вршиоца комуналне делатности.

 Средства која су намењена за финансирање обнове и изградње објеката комуналне инфраструктуре исказују се посебно и могу се употребити само за те намене.

 Јединица локалне самоуправе је у обавези да прати кретање цена комуналних услуга, а нарочито усклађеност цена комуналних услуга са принципима утврђеним Законом о комуналним делатностима.

Члан 43.

 ЈП „Путеви Ћићевац“ је обавезно да захтев за измену цена производа и услуга укључи у свој годишњи програм пословања.

 Када се значајније промене вредности елемената, који су укључени у методологију за обрачунавање цена, ЈП „Путеви Ћићевац“ може током пословне године да поднесе оснивачу детаљно образложен захтев за одобрење измене цена комуналних услуга, заједно са изменама годишњег програма пословања.

 Измене годишњег програма пословања са предлогом за измену цена достављају се Скупштини општине.

Остваривање права на штрајк

Члан 44.

 У ЈП „Путеви Ћићевац“ право на штрајк остварује се у складу са законом.

 У случају да у ЈП „Путеви Ћићевац“ нису обезбеђени услови за остваривање редовног процеса рада услед више силе, Скупштина општине, ако оцени да могу наступити штетне последице за живот и здравље људи или њихову безбедност и безбедност имовине или друге штетне неотклоњиве последице, поступа у складу са законом.

Општи акти

Члан 45.

 Општи акти ЈП „Путеви Ћићевац“ су Статут и други општи акти утврђени законом.

 Статут је основни општи акт ЈП „Путеви Ћићевац“.

 Други општи акти ЈП „Путеви Ћићевац“ морају бити у сагласности са Статутом ЈП „Путеви Ћићевац“.

 Појединични акти које доносе органи и овлашћени појединци у ЈП „Путеви Ћићевац“, морају бити у складу са општим актима ЈП „Путеви Ћићевац“.

Члан 46.

 Статутом, општим актима и другим актима ЈП „Путеви Ћићевац“ ближе се уређују унутрашња организација ЈП „Путеви Ћићевац“, делокруг органа и друга питања од значаја за рад и пословање ЈП „Путеви Ћићевац“, у складу са законом и овим уговором.

Члан 47.

 Права, обавезе и одговорности запослених из радног односа уређују се колективним уговором ЈП „Путеви Ћићевац“ у складу са законом и актима оснивача.

 Колективни уговор ЈП „Путеви Ћићевац“ мора бити сагласан са законом, општим и посебним колективним уговором.

Члан 48.

 Права, обавезе и одговорности у вези са безбедношћу и здрављем на раду остварују се у складу са законом и прописима донетим на основу закона, а ближе се уређују колективним уговором, општим актима ЈП „Путеви Ћићевац“ или уговором о раду.

Јавност у раду

Члан 49.

ЈП „Путеви Ћићевац“ је дужно да на својој интернет страници објави:

1. радне биографије чланова Надзорног одбора, директора и извршних директора;
2. организациону структуру;
3. годишњи програм пословања, као и све његове измене и допуне;
4. тромесечне извештаје о реализацији годишњег програма пословања;
5. годишњи финансијски извештај са мишљењем овлашћеног ревизора;
6. друге информације од значаја за јавност.

Члан 50.

 Доступност информација од јавног значаја ЈП „Путеви Ћићевац“ врши у складу са одредбама закона који регулише област слободног приступа информацијама од јавног значаја.

Пословна тајна

Члан 51.

 Пословном тајном сматрају се исправе и подаци утврђени одлуком директора или Надзорног одбора ЈП „Путеви Ћићевац“ чије би саопштавање неовлашћеном лицу било противно пословању ЈП „Путеви Ћићевац“ и штетило би његовом пословном угледу и интересима.

Прелазне и завршне одредбе

Члан 52.

 Обавезује се ЈП „Путеви Ћићевац“ да у року од 60 дана од дана ступања на снагу ове одлуке усагласи Статут ЈП „Путеви Ћићевац“ са одредбама ове одлуке и достави га надлежном органу оснивача на сагласност.

 Остале опште акте надлежни органи ЈП „Путеви Ћићевац“ дужни су да ускладе у року од 30 дана од дана ступања на снагу Статута ЈП „Путеви Ћићевац“.

ЈП „Путеви Ћићевац“ ће донети дугорочни и средњорочни план пословне стратегије и развоја у року предвиђеном чланом 82. став 3. Закона о јавним предузећима.

Члан 52а

Овлашћује се директор ЈП „Путеви Ћићевац“ да изврши упис промене података код Агенције за привредне регистре.

Члан 53.

 Овлашћује се Комисија за прописе и администаративно- мандатна питања да изврши правно-техничку редакцију и утврди и објави пречишћен текст Одлуке о оснивању ЈП „Путеви Ћићевац“ у „Сл. листу општине Ћићевац“.

Самостални члан Одлуке о изменама и допунама Одлуке о оснивању

Дирекције за грађевинско земљиште и изградњу – ЈП

(„Сл. лист општине Ћићевац“, бр. 17/16)

Члан 34.

 Ова одлука ступа на снагу осмог дана од дана објављивања у „Сл. листу општине Ћићевац“.

Самостални члан Одлуке о изменама и допунама Одлуке о оснивању

Дирекције за грађевинско земљиште и изградњу – ЈП

(„Сл. лист општине Ћићевац“, бр. 20/16)

Члан 8.

 Ова одлука ступа на снагу осмог дана од дана објављивања у „Сл. листу општине Ћићевац“.

КОМИСИЈА ЗА ПРОПИСЕ И АДМИНИСТРАТИВНО-МАНДАТНА ПИТАЊА

Бр. 023-28/16-02 од 8.11.2016. године

 ПРЕДСЕДНИК

 Верица Марковић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

 Страна

 149. Одлука о основању ЈП „Путеви Ћићевац“ (ПРЕЧИШЋЕН ТЕКСТ)............................... 1

|  |
| --- |
| PRETPLATITE SE NA SLU@BENI LISTOP[TINE ]I]EVAC ZA 2016. GODINUGodi{wa pretplata iznosi 2.000,00 dinaraNaruxbe slati na Op{tinsku upravuUPLATU VR[ITI NA RA^UN 840- 742351843- 94OP[TINSKA UPRAVA OP[TINE ]I]EVAC |

Izdava~: Op{tinska uprava op{tine ]i}evac, Kara|or|eva 106

Odgovorni urednik: Dragana Jeremi}, tel. 037/ 811- 260